Giuseppe Finzi (υποβρύχιο)

Το ***Giuseppe Finzi*** ήταν ένα από τα τρία υποβρύχια κλάσης *[[Υποβρύχιο κλάσης Calvi|Calvi]]* που ναυπηγήθηκαν για το Ιταλικό Βασιλικό Ναυτικό (*Regia Marina*) τη δεκαετία του 1930. Ολοκληρώθηκε το 1936 και πραγματοποίησε πολεμικές περιπολίες στο πλαίσιο της υποστήριξης που παρείχε η Φασιστική Ιταλία στα χρόνια του Ισπανικού Εμφυλίου Πολέμου στην πλευρά των ΄Εθνικιστών. Έπειτα από την είσοδο της Ιταλίας στον Β΄ Παγκόσμιο Πόλεμο, το *Giuseppe Finzi* έδρασε στον Ατλαντικό όπου βύθισε πέντε συμμαχικά πλοία. Το 1943 ξεκίνησε η μετατροπή του σε μεταγωγικό υποβρύχιο, εργασία που δεν είχε ολοκληρωθεί τον Σεπτέμβριο του έτους αυτού όταν συνθηκολόγησε η Ιταλία. Στη συνέχεια πέρασε στην κατοχή των Γερμανών που το ονόμασαν ***UIT-21***. Οι Γερμανοί το βύθισαν τον Αύγουστο του 1944 για να μην πέσει στα χέρια των Συμμάχων.

## Περιγραφή

Τα υποβρύχια της κλάσης *Calvi* ήταν βελτιωμένες και μεγαλύτερων διαστάσεων εκδοχές των υποβρυχίων της προγενέστερης κλάσης *[[Υποβρύχιο κλάσης Balilla|Balilla]]*. Το εκτόπισμά τους 1549&nbsp;t (1525&nbsp;LT) στην επιφάνεια και 2061&nbsp;t (2028&nbsp;LT) σε κατάδυση. Είχαν μήκος 84,3&nbsp;m, πλάτος 7,7&nbsp;m και βύθισμα 5,2&nbsp;m. Μπορούσαν να επιχειρούν σε βάθος έως και 90&nbsp;m και το πλήρωμά τους αποτελούνταν από 77 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντιζελοκινητήρες που μπορούσαν να αποδώσουν έως και 2200&nbsp;bhp. Εν καταδύσει το προωστικό έργο αναλάμβαναν δύο ηλεκτροκινητήρες των 900&nbsp;hp. Μπορούσαν να φθάσουν τους 16,8&nbsp;kn στην επιφάνεια και τους 7,4&nbsp;kn σε κατάδυση. Αντιστοίχως η ακτίνα δράσης ήταν  με ταχύτητα πλεύσης 8&nbsp;kn και  με ταχύτητα πλεύσης 3&nbsp;kn.

Διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ακόμη τέσσερις στην πρύμνη με αναχορηγία 16&nbsp;τορπιλών. Επίσης διέθεταν δύο πυροβόλα των 120&nbsp;mm με τα οποία μπορούσαν να πλήττουν στόχους όταν ήταν στην επιφάνεια καθώς και δύο δίδυμα πολυβόλα των 13,2&nbsp;mm για αντιαεροπορική προστασία.

## Επιχειρησιακή ιστορία
Η ναυπήγηση του *Giuseppe Finzi* άρχισε το 1932 στις εγκαταστάσεις της Odero-Terni-Orlando (OTO) στο Μουτζιάνο (Muggiano) στην περιοχή της Λα Σπέτσια. Καθελκύστηκε στις 29&nbsp;Ιουνίου 1935 και ολοκληρώθηκε το επόμενο έτους. Μεταξύ 15ης Αυγούστου και 4ης Σεπτεμβρίου πραγματοποίησε περιπολία στα ανοικτά της Βαλένθια και επιχείρησε ανεπιτυχώς να τορπιλίσει το αντιτορπιλικό των Δημοκρατικών *[[Alsedo (αντιτορπιλικό)|Alsedo]]*. Στην ίδια περιπολία αποπειράθηκε επίσης να τορπιλίσει ένα εμπορικό πλοίο.

### Β΄ Παγκόσμιος Πόλεμος
Η πρώτη περιπολία του *Finzi* έπειτα από την είσοδο της Ιταλίας στον παγκόσμιο πόλεμο ξεκίνησε στις 5&nbsp;Ιουνίου και ολοκληρώθηκε στις 10&nbsp;Ιουλίου 1940. Απέπλευσε από το Κάλιαρι για να πραγματοποιήσει έξοδο στον Ατλαντικό. Στις 7&nbsp;Σεπτεμβρίου 1940 άρχισε η δεύτερη πολεμική περιπολία. Διέσχισε τα στενά του Γιβραλτάρ στις 13&nbsp;Σεπτεμβρίου και έφτασε στο κατεχόμενο από τους Γερμανούς Μπορντώ στις 29 του μηνός αυτού. Ο ναύαρχος Ντένιτς επισκέφθηκε το *Giuseppe Finzi* στις 30&nbsp;Σεπτεμβρίου για να καλωσορίσει τους Ιταλούς ναυτικούς. Η τρίτη περιπολία του *Finzi* ήταν στα ανοικτά των Βρετανικών Νήσων και διήρκεσε από τις 24&nbsp;Οκτωβρίου μέχρι τις 4&nbsp;Δεκεμβρίου 1940. Η τέταρτη αποστολή ήταν μεταξύ 10&nbsp;Μαρτίου και 17&nbsp;Απριλίου 1941 στα ανοικτά των Καναρίων και η πέμπτη πραγματοποιήθηκε τον Αύγουστο στα ανοικτά του Γιβραλτάρ. Κατά τη διάρκεια της έκτης του αποστολής, μεταξύ 7 και 29&nbsp;Δεκεμβρίου 1941, διέσωσε ναυαγούς από το γερμανικό επιδρομικό *[[Ατλαντίς (καταδρομικό)|Atlantis]]* από κοινού με τα υποβρύχια *[[Pietro Calvi (υποβρύχιο, 1935)|Pietro Calvi]]* και *[[Enrico Tazzoli (υποβρύχιο, 1935)|Enrico Tazzoli]]*. 

Το *Finzi* συμμετείχε επίσης στην Επιχείρηση Neuland, που αποσκοπούσε να πλήξει την εμπορική ναυτιλία των Συμμάχων στην Καραϊβική. Απέπλευσε στις 6&nbsp;Φεβρουαρίου 1942 και επέστρεψε στη βάση του την 31η&nbsp;Μαρτίου. Ακολούθησε η όγδοη αποστολή, μεταξύ 6ης&nbsp;Ιουνίου και 18ης&nbsp;Αυγούστου 1942, ξανά στην Καραϊβική. Η επόμενη αποστολή ματαιώθηκε εξαιτίας μηχανικών προβλημάτων ενώ έπλεε προς την Βραζιλία. Η μετατροπή του σε μεταγωγικό ήταν εν εξελίξει όταν υπεγράφη η ανακωχή του Κασιμπίλε και δεν ολοκληρώθηκε ποτέ. Πέρασε στην κατοχή των Γερμανών στις 9&nbsp;Σεπτεμβρίου 1943 που το μετονόμασαν σε *UIT21*. Το βύθισαν  στις 25&nbsp;Αυγούστου 1944 για να μην πέσει στα χέρια των Συμμάχων.

## Παραπομπές


## Βιβλιογραφία
* 
* 
* 
* 
* 
* 
* 
* 

Κατηγορία:Υποβρύχια κλάσης Calvi
Κατηγορία:Ιταλικά υποβρύχια του Β΄ Παγκοσμίου Πολέμου